
	ОБЩИНСКИ СЪВЕТ – ЕЛЕНА

	5070 гр. Елена, ул. „Иларион Макариополски” № 24
	e-mail: obs@elena.bg

	Телефон/факс: 06151/65-57
	web: obs.elena.bg





РЕШЕНИЕ

№ 83/16.10.2009г.

ПРОТОКОЛ № 14/16.10.2009г.


ОТНОСНО: Откриване на процедура за предоставяне на концесия с предмет: особено право на ползване на имот № 000593 с ЕКАТТЕ 38337, с площ от 12,866 дка, начин на трайно ползване спортен терен, актуван с АОС № 513/24.04.2009 г. – публична общинска собственост и съблекалня – масивна едноетажна сграда със застроена площ 124 кв.м., актуван с АОС №400/02.06.2004 г. – публична общинска собственост с решение № 33/15.04.2009 г. на Общински съвет –Елена


На основание чл.21, ал.1, т.8 от Закона за местното самоуправление и местната администрация и във връзка с чл.38, ал.1 от ЗК и чл.39, ал.2 от ЗК и чл.9, ал.1 от Наредбата на община Елена за предоставяне на концесии, Общински съвет – Елена


РЕШИ:

1. Открива процедура за предоставяне на концесия с предмет на предоставяне на особеното право на ползване на обект публична общинска собственост – на имот № 000593 с ЕКАТТЕ 38337, с площ от 12,866 дка, начин на трайно ползване спортен терен, актуван с АОС № 513/24.04.2009 г. – публична общинска собственост и съблекалня – масивна едноетажна сграда със застроена площ 124 кв.м., актуван с АОС №400/02.06.2004 .г – публична общинска собственост с решение № 33/15.04.2009 г. на Общински съвет Елена.
2. Определя срок на концесията 25 години.
3. Приема начин на определяне на концесионера – присъствен конкурс.
3.1. Конкурсните книжа се получават след заплащане на депозит за участие в конкурса.
3.2. Депозитът в размер на 4 250 / четири хиляди двеста и петдесет / лв. се внася по IBAN № BG20CECB97903397002000, BIC код: CECBBGSF при “ЦКБ”.
4. Концесията се осъществява при следните условия:
4.1. Правата и задълженията по концесионния договор не могат да се прехвърлят на трети лица. Концесионерът може да сключва подизпълнителски договори с трети лица за осъществяване на отделни елементи от дейността по договора, без да им прехвърля изключителни права, произтичащи от него и като запазва отговорността за точното им изпълнение.
4.2. Концесионната дейност се извършва при спазване на всички изисквания на екологичната нормативна уредба и цялото останало законодателство, което засяга концесията.
4.3. Всяка техническа и друга документация, свързана с осъществяващата дейност, е собственост концедента. За срока на концесията документацията се води от концесионера.
5. Определя основните права и задължения по концесията, както следва:
5.1. Основни права на концесионера:
5.1.1. Да извършва всички действия, необходими с оглед нормалната експлоатация на обекта и на дейността по договора;
5.1.2. При доказана нужда, да получи необходимото по закон съдействие за издаване на разрешение, осигуряващо право за преминаване през чужд имот, осигуряване достъп в имоти на трети лица или прокарване на съоръжения и инсталации през такива имоти; 
5.1.3. Да извършва за своя сметка и след предварително съгласуване с концедента и други компетентни органи ремонти и строителни дейности;
5.1.4. Да се разпорежда с придобитите приходи от свое име и за своя сметка.
5.2. Задължения на концесионера:
5.2.1. Да изпълнява поетите задължения, съобразно представения от него комплексен план, включващ задължителна инвестиционна програма не по-малко от 788 800 лв.;
5.2.2. Да изпълнява всички дейности по упражняване на предоставената му концесия в съответствие с действащите нормативни разпоредби и с грижата на добър търговец;
5.2.3. Да застрахова обекта на концесията за своя сметка;
5.2.4. За срока на действие на договора да предостави при поискване и обективна необходимост стадиона – обект на концесията, необходим за други мероприятия, безвъзмездно за нуждите на общината;
5.2.5. Да заплаща концесионно възнаграждение в размери, срок и по начин, определен съобразно разпоредбите на договора;
5.2.6. Да осигури максимално обезопасяване на свързаните с концесията дейности;
5.2.7. Да спазва нормативните изисквания за опазване на околната среда;
5.2.8. Да уведоми концедента, в случай че започне да развива и друга дейност, като в тези случаи дължи допълнителното договорено концесионно възнаграждение;
5.2.9. Да предостави на концедента цялата документация, съдържаща новопридобита информация, както и да не я предоставя на трети лица;
5.2.10. Да не предоставя изпълнението на поетите с концесионния договор права на трети лица и да не ги обременява с вещни тежести;
5.2.11. Да уведомява незабавно концедента за нововъзникнали обстоятелства, създаващи опасност за националната сигурност, отбраната на страната,, обществения ред, околната среда, както и за защитени със закон територии и обекти;
5.2.12. Да приеме и търпи при наличие на форсмажорни обстоятелства трети лица, посочени от концедента, като в тези случаи концедентът няма право на обезщетение.
5.3. Права на концедента:
5.3.1. Да получава концесионното си възнаграждение по размер, в рамките и сроковете на договора;
5.3.2. Да получава информация за изпълнението на поетите с договора от концесионера задължения, както и да контролира техническото състояние на стадиона;
5.3.3. Да придобие собствеността върху изградени сгради в резултат на ново строителство или върху извършени подобрения в обекта на концесията, осъществени от концесионера по време на действието на договора;
5.3.4. Да развали едностранно договора при виновно неизпълнение на задълженията от страна на концесионера.
5.4. Задължения на концедента:
5.4.1. Да отстъпи на концесионера особено право на ползване на спортен терен, сэгласно предназначението му за спортни дейности;
5.4.2. Да отстъпи на концесионера изключителното право на собственост върху приходите;
5.4.3. Да не предоставя за срока на действие на концесионния договор предоставените по него права на трети лица, както и да не отстъпва на трети лица правомощия, несъвместими с предоставените на концесионера права;
5.4.4. Да предостави наличните към момента техническа, екологична и др. документация, свързани с експлоатацията на обекта предмет на концесията;
5.4.5. Да оказва пълно съдействие на концесионера за осъществяване на правата и дейността, предмет на концесионния договор, като упражнява правомощията си, предоставени му по закон и другите действащи нормативни актове;
5.4.6. Да не пречи на концесионера при осъществяване на правата си по концесията.
6. Определя следните видове гаранции за за изпълнение на концесионния договор:
6.1. За гарантиране изпълнение на инвестиционната програма да се предвиди задържането на внесения депозит;
6.2. Право на концедента да развали едностранно договора при неизпълнение в срок на поети договорни задължения;
6.3. В случай че концесионерът – юредическо лице прекрати дейността си с правоприемник, договорът може да бъде продължен само при наличие на съгласие за това от концедента;
6.4. Неустойки и лихви при неизпълнение или забавено изпълнение от страна на концесионера на договорните задължени. Конкретните размери на неустойките и лихвите и моментът на неизпълнение на отделните задължения се определят в концесионния договор;
6.5. Във всички случаи на неизпълнение от страна на концесионера концедентът има право да търси освен определените в т. 6 гаранции и обезщетения по общите правила.
7. Размерът на концесионното възнаграждение ще бъде определен от подадената оферта на спечелилия кандидат, при следните условия:
7.1. Годишно концесионно възнаграждение не по – малко от 1700 / хиляда и седемстотин / лв.;
7.2. Плащането да става на два етапа – до м. май – 50 % и до 30 ноември останалата част от възнаграждението.
8. Определени други изисквания, свързани с правата и задълженията по концесията:
8.1. Приложимо законодателство по отношение на концесията е българското;
8.2. Концесионния договор да се впише в службата по вписвания при Еленския районен съд, за сметка на концесионера;
8.3. Съгласно чл. 96, ал. 1 от Закона за концесиите, предоставената от общината концесия подлежи на вписване в Националния концесионен регистър.След сключване на договора, в срок да 14 /четиринадесет/ дни, кметът на общината има задължение да заяви за вписване на предоставената концесия пред специализираното звено на Министерския съвет по водене на Национален концесионен регистър, като предостави копие от договора и документацията по концесията, съгласно чл. 99, ал.1 от Закона за концесиите.
8.4. Възникналите съдебни спорове, във връзка с правата и задълженията на страните, произтичащи от представената концесия да бъдат отнасяни за решаване пред Еленския районен съд.
9. Срокът на договора започва да тече от момента на влизане в сила на концесионния договор.
10. Възлага на кмета на община Елена да извърши всички необходими действия, свързани с организацията и провеждането на конкурса и определя общинските съветници г-н Милко Моллов и г-н Йордан Йорданов за членове на комисията по провеждане на конкурса, и г-н Лазар Костов и г-ца Магдалена Борисова за резервни членове на комисията.
11. Възлага на кмета на община Елена да сключи концесионния договор със спечелилия конкурса.

Приложение: Правен, технически, финансово – икономически и социален анализ във връзка с процедурата по предоставянето на концесията.

Председател на

